**SKP:n Tampereen piirijärjestö** on Suomen Kommunistisen Puolueen toimintaa Pirkanmaan vaalipiirissä ohjaava järjestö, jonka piiritoimisto sijaitsee Tampereella. 

Piiri on julkaissut *Näköala*-lehteä vuodesta 1979 alkaen. Lehti on välillä tunnettu myös nimillä *Pohjois-Hämeen Näköala* (1986–1988) ja *Pirkanmaan Näköala* (1988–?). Tampereen piirikomitea julkaisi 1930-luvulla maanalaista äänenkannattajaa *Raataja*. Sotien jälkeen alkoi ilmestyä jäsenlehti *Liekki*. 1960-luvulla järjestön lehti oli *Pirkanmaan työmies*.

Historia
--------

Tampere oli yksi syksyllä 1918 perustetun Suomen kommunistisen puolueen varhaisista piirijärjestöistä. Piirikomitea aloitti toimintansa 1920-luvun alussa. Organisaation toiminta päättyi sota-aikana, kun komitean jäsenet pidätettiin.

Tamperelaiset kommunistit aloittivat julkisen toimintansa palattuaan vankiloista jatkosodan jälkeen. Väliaikaisen piirikomitean puheenjohtajana toimi Elli Stenberg ja piirisihteerinä Aili Mäkinen. Muita varhaisia jäseniä olivat Pentti Pihala, Paavo Rosman, Lauri Suosalo, Martti Malmberg, Eino Saastamoinen, Tauno Saarinen, Pellervo Takatalo ja Leo Suonpää. Piiritoimisto sijaitsi aluksi Mäkisen yksityisasunnossa Aleksanterinkadulla. SKP:n Tampereen osasto muodostettiin lokakuussa ja vuodenvaihteeseen mennessä seudulle oli perustettu yhteensä seitsemän osastoa. Piirijärjestön perustava kokous järjestettiin 6.–7. tammikuuta 1945 ravintola Elossa Tampereella. Edustajia olivat lähettäneet Eräjärven, Jämsän, Nokian, Pispalan, Ruoveden, Säynätsalon ja Tampereen osastot. Muilta paikkakunnilta kokoukseen osallistui kutsuttuja edustajia.

SKP:n ajauduttua sisäisiin riitoihin 1960-luvulla Tampereen piiri asettui piirisihteeri Esko Malmbergin johdolla opposition puolelle. Syksyllä 1968 piiri antoi tukensa Tšekkoslovakian miehitykselle. Järjestö oli kuitenkin sovittelun kannalla. Opposition marssittua ulos SKP:n 15. edustajakokouksesta keväällä 1969 vain Tampereen piirin edustajat palasivat takaisin kokoukseen. Kokouksen jälkeen piiri antoi lausuntoja, joissa se korosti itsenäisyyttään. Marraskuussa 1969 piirikomitea teki kuitenkin (äänin 13–5) päätöksen liittymisestä opposition keväällä muodostamaan neuvottelukuntaan, jos yhtenäisyysneuvottelut eivät johda piirin kannalta myönteiseen tulokseen vuodenvaihteeseen mennessä. Tutkija Veli-Pekka Leppäsen mukaan puoluejohdolle esitetty uhkavaatimus merkitsi sitä, että "piiri harppasi reilun askeleen vähemmistön riviin".

Tampereen piiri erotettiin vuosina 1985–1987 puolueesta muiden oppositiopiirien tavoin. Järjestö oli muodostamassa Suomen kommunistista puoluetta (yhtenäisyys) ja 1990-luvulla siitä tuli tätä seuranneen uudelleen rekisteröidyn SKP:n piirijärjestö.

SKP:n listoilta valittiin kaupunginvaltuutetuksi vaaleissa 2004 ja 2008 Tampereella Jari Heinonen ja Nokialla Herkku Hernesniemi, Eero Salonen ja Tuula Palomäki.

Vaalit
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eduskuntavaalit**

| Vuosi | Edustajat | Äänet |  |
| --- | --- | --- | --- |
| 1999 | -- | 2 845 | 1,28 % |  |
| 2003 | -- | 5 430 | 2,20 % |  |
| 2007 | -- | 3 805 | 1,51 % |  |
| 2011 | -- | 2 013 | 0,73 % |  |
| 2015 | -- | 1 130 | 0,41 % |  |
| 2019 | -- | 728 | 0,24 % |  |
| 2023 | -- | 473 | 0,15 % |  |

 |   |   | **Kunnallisvaalit**

| Vuosi | Valtuutetut | Äänet |  |
| --- | --- | --- | --- |
| 2000 | 4 | 2 310 | 1,16 % |  |
| 2004 | 4 | 3 256 | 1,51 % |  |
| 2008 | 4 | 3 013 | 1,27 % |  |
| 2012 | 4 | 2 645 | 1,13 % |  |
| 2017 | 1 | 1 315 | 0,54 % |  |

 |
| **Europarlamenttivaalit**

| Vuosi | Äänet |  |
| --- | --- | --- |
| 1999 | 898 | 0,88 % |  |
| 2004 | 1 501 | 1,05 % |  |
| 2009 | 1 198 | 0,78 % |  |
| 2014 | 823 | 0,52 % |  |
| 2019 | 494 | 0,28 % |  |

 |


|  |  |
| --- | --- |
| 
Piirisihteerit
* J.H. Lumivuokko (1920–)
* Jalmari Rasi
* Kalle Söderström
* Antti Hyvönen
* Eva Korhonen (192x–1927)
* Lauri Gustavsson (1927–1928)
* Eino Saastamoinen (1928–1930)
* Huvi Luotonen
* Kalle Lamminen
* Martti Murto
* Helmi Heikkilä
* Inkeri Lehtinen
* Kerttu Lampinen
* Arvo Lamminen (1930-luvulla)
* Aili Mäkinen (18.11.1944–x.4.1945)
* Leo Suonpää (–1954)
* Esko Malmberg (1962–)
* Riitta Suokas

 | 
Piiriorganisaattorit
* Antti Hyvönen (1923–1926)
* Lauri Gustafsson (1926–1928)
* Hilma Korkeala (1928–1929)

Puheenjohtajat
* Elli Stenberg (1944–19xx)
* Väinö Virtanen
* Pekka Järvinen
* Eero Salonen

 |

Osastot
-------


|  |  |
| --- | --- |
| 
* SKP:n Kangasalan alueen osasto
* SKP:n Lempäälän osasto
* SKP:n Nokian aluejärjestö
	+ SKP:n Kankaantaan osasto
	+ SKP:n Nokian kumitehtaan osasto
	+ SKP:n Nokian läntinen osasto
* SKP:n Ruoveden osasto
* SKP:n Tampereen kaupunkijärjestö
	+ SKP:n Hervannan osasto
	+ SKP:n Härmälän osasto
	+ SKP:n Ikurin osasto
	+ SKP:n Kaukajärven osasto (Kotisivut)
	+ SKP:n Kissanmaan osasto
	+ SKP:n Koivistonkylän osasto
	+ SKP:n Sammon osasto
	+ SKP:n Tampereen rautatieläisten osasto

 | 
* SKP:n Valkeakosken aluejärjestö
	+ SKP:n Valkeakosken osasto
	+ SKP:n Valkeakosken pohjoinen osasto
	+ SKP:n Raikkaan osasto
* SKP:n Viialan osasto
* SKP:n Vilppulan osasto
* SKP:n Ylöjärven osasto

 |

Lähteet
-------

1. 1 2 3  Kalle Kuittinen: "Hämeen hitaat" starttasivat ripeästi.  *Tiedonantaja*, 3.2.1994, nro 5, s. 20.
2. 1 2  Veli-Pekka Leppänen: *Kivääri vai äänestyslippu? Suomen kommunistisen puolueen hajaannus 1964–1970*, s. 204, 296, 344–345. Väitöskirja. Edita, 1999. ISBN 951-37-2785-8.
3. 1 2 3 4 5  Eduskuntavaalit 1983-2019, puolueiden kannatus Tilastokeskus 2015
4. ↑  Tulos puolueittain / Pirkanmaan vaalipiiri Oikeusministeriö 20.4.2011
5. ↑  Eduskuntavaalit 1983-2023, puolueiden kannatus Tilastokeskus 2023
6. 1 2 3 4 5  Kunnallisvaalit 1976-2017, puolueiden kannatus Tilastokeskus
7. 1 2 3 4 5  Europarlamenttivaalit 1996-2019, puolueiden kannatus Tilastokeskus
8. 1 2 3  Tauno Saarela: *Suomalainen kommunismi ja vallankumous 1923–1930*, s. 821. Historiallisia Tutkimuksia 239. Suomalaisen Kirjallisuuden Seura, 2008. ISBN 978-952-222-051-6.

Aiheesta muualla
----------------

* Sakari Selin: Kun valtiopetos oli isänmaallinen teko − Punainen Pohjois-Häme 1935–1944 (Arkistoitu – Internet Archive) (KSL)
* SKP:n Tampereen piirijärjestön kotisivut

Suomen Kommunistisen Puolueen (1996) piirijärjestöt
Etelä-Karjala |
Helsinki |
Häme |
Joensuu |
Jyväskylä |
Kuopio |
Kymenlaakso |
Oulun lääni |
Pohjanmaa |
Satakunnan seutu |
Lapin lääni |
Tampere |
Turku |
Uusimaa